Volgende week gaat stembus open
Verkiezing Ondernemer van het Jaar en Ondernemerspakket 2019 – Bedrijvengroep Niedorp Drie vinnige Avanza’tjies vang ouers onkant | Netwerk24
08 September 2018 11:26
’n Vrou van Indonesië het besluit om haar drieling na ’n Toyota te vernoem nadat sy in ’n Avanza aan hulle geboorte geskenk het.
News24 berig dat Mumun Muafiyah kraampyne begin kry het terwyl sy onderweg was na ’n hospitaal in die Indonesiese stad Cilegon.
The Jakarta Post berig dat ’n familielid Muafiyah moes bystaan met die bevalling op 27 Augustus.
Die familielid het Muafiyah en haar man, Azri Prihatna, in ’n Avanza na die hospitaal, sowat 25 km van hul huis af, gehaas.
Nog voordat hulle die kliniek kon bereik, is die ander twee babatjies binne die bestek van tien minute gebore.
Die derde babatjie het die egpaar onkant gevang, omdat hulle onder die indruk was dat hulle ’n tweeling verwag.
Eers ná die geboorte het die ma en baba’s by die hospitaal uitgekom, waar ’n dokter bevind het dat hulle gesond en buite gevaar is.
In Indonesië is die gebruik van ’n familienaam nie algemeen nie, en die ouers kan kies wat hul kinders se volle doopname is.
Die drieling is gedoop Nazrina Khaira Avanza, Nazrina Haura Avanza and Nazrina Khaula Avanza.
“Avanza beteken vooruitgang. Dit is vir ons ’n goeie herinnering en ons is vol hoop dat ons kinders sal grootword om gesonde, intelligente en dienstige mense te wees,” sê die drieling se pa.
Driedubbele matriekvreugde vir Karoo-gesin
Drieling samel 10 A’s in